Naziv obveznika: JAVNA VATROGASNA POSTROJBA ZADAR

Poštanski broj: 23 000 ZADAR

Sjedište: PUT MURVICE 24

Šifra grada: 520

Broj RKP: 36022

Matični broj: 01483994

OIB: 36978292106

Razina: 31

Šifra djelatnosti: 8425

U Zadru, 30. siječnja 2024. godine

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja 2023. do 31. prosinca 2023. godine**

**1.UVOD**

Javna vatrogasna postrojba Zadar kao proračunski korisnik jedinice lokalne samouprave primjenjuje proračunsko računovodstvo u skladu sa Zakonom o proračunu („Narodne novine“ br. 144/21) i Pravilnikom o proračunskom računovodstvu i računskom planu („Narodne novine“ br. 124/14 , 115/15 , 87/16 , 3/18 , 126/19 i 108/20).

Također, sukladno odredbama Zakona o porezu na dodanu vrijednost („Narodne novine“ br. 73/17, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23 i 114/23), Javna vatrogasna postrojba Zadar je od 01. siječnja 2020. godine obveznik poreza na dodanu vrijednost sa razdobljem oporezivanja od prvog do posljednjeg dana u mjesecu.

Tijekom izvještajne godine došlo je do promjene čelnika jer je bivši zapovjednik Željko Šoša prestao obavljati dužnost Zapovjednika JVP Zadar odlaskom u mirovinu dana 17. travnja 2023. godine, nakon čega dužnost zapovjednika obnaša imenovani Zapovjednik JVP Zadar Boris Jović. Ova godina specifična je i po pet prvih mjeseci poslovanja sukladno Odluci o financiranju nužnih rashoda i izdataka Gradonačelnika Grada Zadra, donošenju Proračuna Grada Zadra 17. svibnja 2023. godine, te godini bez izmjena i dopuna Proračuna Grada Zadra u koje bi uklopili i naše izmjene i dopune financijskog plana koje je trebalo učiniti.

Obveza sastavljanja financijskih izvještaja propisana je člankom 139. Zakona o proračunu, a oblik i sadržaj propisan je Pravilnikom o financijskom izvještavanju u proračunskom računovodstvu („Narodne novine“ 37/22), te dodatno objašnjen Okružnicom Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01.01. do 31.12.2023. godine. Tako su za 2023. godinu sastavljeni financijski izvještaji Javne vatrogasne postrojbe Zadar koji se sastoje od Izvještaja o prihodima i rashodima, primicima i izdacima (Obrazac PR-RAS), Bilance (Obrazac BIL), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obveze) i Bilješki.

U nastavku se daje pregled osnovnih financijskih pokazatelja po svakom gore navedenom financijskom izvještaju.

**2. BILJEŠKE UZ PR-RAS**

2.1. PRIHODI

**Ukupni prihodi poslovanja** **(razred 6)** u izvještajnom razdoblju iznosili su 3.027.262,95 eura što je 418.276,35 eura ili 16,0% više od ostvarenog u prethodnoj godini.

**Pomoći proračunskim korisnicima iz proračuna koji im nije nadležan** **(636)** iznose 139.365,71 eura i znatno su povećane u odnosu na usporednu 2022. godinu, a odnose se na uplatu iz državnog proračunu po Odluci Glavnog vatrogasnog zapovjednika RH o refundaciji financijskih sredstava javnim vatrogasnim postrojbama u 2023. godini, a po kojoj su Javnoj vatrogasnoj postrojbi Zadar refundirana sredstva u iznosu od 139.295,37 eura, te od 70,34 eura refundacije sredstava iz državnog proračuna, viška uplaćenog za polaganje stručnog ispita djelatnika.

**Prihodi od zateznih kamata (račun 6413)** iznose 0,1 eura što je 83,3% prošlogodišnjih jer se Općim uvjetima poslovne banke kamate na depozite po viđenju smanjuju iz godine u godinu.

**Prihodi po posebnim propisima (račun 6526)** iznose 12.303,47 eura, a tu se evidentiraju prihodi ostvareni sukladno odredbama Zakona o vatrogastvu. Prihodi ove skupine značajno su smanjeni u odnosu na 2022. godinu i iznose 28,4% prošlogodišnjih. U 2022. godini Vatrogasna zajednica Zadarske županije uplatila je 30.014,53 eura za intervencije izvan područja osnivača Javne vatrogasne postrojbe Zadar po nalogu županijskog vatrogasnog zapovjednika, a Vatrogasna zajednica Grada Zadra je pomogla sa pomoći za troškove nabavke energenata u iznosu od 13.272,28 eura, dok su u izvještajnoj godini prihodi za intervencije IPD-a 12.303,47 eura, a VZGZ je poslovanje svoje članice pomogla nabavkom i davanjem na korištenje kombi vozila što je evidentirano u poslovnim knjigama Javne vatrogasne postrojbe Zadar na računima Izvanbilančnih zapisa.

**Prihodi od pruženih usluga** **tzv. vlastiti prihodi (račun 6615**) ostvareni su u iznosu od 165.294,36 eura što je na razini prošlogodišnjih.

**Prihodi iz nadležnog proračuna za financiranje redovne djelatnosti** **(račun 6711)** u 2023. godini iznose 2.708.330,07 eura što je 332.850,70 eura više nego u 2022. godini, a što je rezultat povećanja plaća djelatnika Javne vatrogasne postrojbe Zadar, kako povećanjem osnovice i koeficijenata tijekom godine tako i potpisom novog kolektivnog ugovora koji je povećao iznos plaće od studenog 2023. godine. U ovoj godini uprihođeno je i 10.000,00 eura prihoda iz nadležnog proračuna za financiranje rashoda za nabavu nefinancijske imovine što je ulaganje u Projektnu dokumentaciju za postupak javne nabave za adaptaciju vatrogasne postaje Gaženica.

**Prihodi od prodaje nefinancijske imovine (računi razreda 7)** u 2023. godini iznose 8.340,38 eura, a odnose se na prodaju vatrogasnog vozila DVD-u Pljusak Nin, te prodaju u otpad dvaju starih vozila.

2.2. RASHODI

**Rashodi poslovanja (razred 3)** u 2023. godine iznose 2.930.651,26 eura što je 15,3% više nego li u 2022. godini.

**Rashodi za zaposlene (skupina 31)** iznose 2.528.509,10 eura i za 370.273,22 eura su veći od prošlogodišnjih. Povećanje rashoda za zaposlene rezultat je već gore navedenih povećanja elemenata za obračun plaće djelatnika JVP Zadar koja su se odvijala u dva navrata tijekom 2023. godine. Najveće odstupanje u odnosu na 2022. godinu u ovoj skupini rashoda je na stavci Ostali rashodi za zaposlene (podskupina 312) radi ispate regresa, te većih iznosa božićnice i dara za djecu u odnosu na prethodnu godinu, a također veće su i otpremnine sukladno odredbama važećeg Zakona o vatrogastvu jer se povećao iznos prosječne mjesečne netoplaće isplaćene po zaposlenom u pravnim osobama u Republici Hrvatskoj, koju je utvrdio Državni zavod za statistiku, a za razdoblje siječanj – kolovoz prethodne 2022. godine. Također od rujna 2023. godine obračunavaju i uplaćuju se obveze za plaću u naravi za 24-satno korištenje službenog vozila zamjeniku zapovjednika JVP Zadar.

**Materijalni rashodi (skupina 32)** iznose 401.441,66 eura i 19.486,14 eura viši su od prošlogodišnjih, što je 5,1% povećanje.

**Naknade troškova zaposlene** više su od lanjskih. Najveće indeksno odstupanje je na računu 3211 Službena putovanja, a najveće vrijednosno odstupanje je za Naknade za prijevoz (3212) radi povećanja cijena radničkih pokaza u rujnu 2022. godine.

**Rashodi za materijal i energiju** iznose 161.056,40 eura i 13.404,93 eura su viši nego u 2022. godini.

Povećani su troškovi uredskog materijala (račun 3221) radi povećane potrošnje uredskog materijala kao i viših cijena, a smanjeni su troškovi materijala i sirovine jer nije bilo većih intervencija sa korištenjem pjenila pa su sredstva za gašenje nabavljena u iznosu od 1.877,50 eura. Radi povoljnih vremenskih uvjeta, a i regulacije tržišta energenata, u 2023. godini je u odnosu na 2022. godinu značajno smanjen trošak energije. Radi ulaganja u što sigurnije stanje voznog parka, u 2023. godini povećana su ulaganja za materijal i dijelove za tekuće i investicijsko održavanje vozila.

**Rashodi za usluge (podskupina 323)** na dan 31. prosinca 2023. godine iznose 152.945,27 eura i u ukupnom iznosu ne bilježe veće odstupanje u odnosu na 2022. godinu. Najveća indeksna odstupanja u ovoj podskupini računa su na stavci Usluge promidžbe i informiranja u 2023. godini (račun 3233) koji iznose 4.620,58 eura i bilježe 62,7% porast, radi objave u propisanim glasilima: natječaja za izbor zapovjednika, natječaja za prijem novih djelatnika, te objave postupka javne nabave u elektronskom oglasniku javne nabave. Smanjenje troškova zakupa rezultat je Odluke o nužnom financiranju početkom 2023. godine kada smo početkom 2023. godine raskinuli ugovor o zakupu dvorane i bazena radi neizgledne financijske situacije. Najveće vrijednosno odstupanje je na stavci za Intelektualne usluge (račun 3237) i to u najvišem iznosu za troškove odvjetničkog ureda kojeg smo angažirali za zastupanje u radnopravnim sudskim sporovima koje je pokrenuo dio djelatnika, na toj stavci knjižen je i trošak ugovora o djelu ovlaštenog sudskog vještaka za procjenu vozila koje smo prodali tijekom godine te usluge društva čije usluge smo koristili pri prijemu novih djelatnika. U 2023. godini povećani su troškovi računalnih usluga radi uspostavljanje e-pisarnice koju smo bili dužni uvesti od siječnja 2023. godine

Znatno smanjenje troškova je za trošak Zdravstvenih usluga (račun 3236) koji je iznosio u 2022. godine 1.250,72 eure jer smo kao proračunski korisnik JLP(R)S obveznici provođenja Odluke Stožera civilne zaštite Republike Hrvatske o uvođenju posebne sigurnosne mjere obveznog testiranja djelatnika na virus SARS-CoV-2, a obaveza testiranja trajala je do ožujka 2023. godine.

**Ostali nespomenuti rashodi poslovanja (podskupina 329)** na razini su prošlogodišnjih. Od rashoda koji nisu bili u prethodnoj godini odstupanje je jedino na stavci pristojbi i naknada i to radi sudskih i javnobilježničkih pristojbi potrebnih za unos promjena u sudske registre radi izbora novog zapovjednika Javne vatrogasne postrojbe Zadar.

**Financijski rashodi (skupina 34)** iznose 700,50 eura, što je 20,9% više od lanjskih. Neplanirano povećanje ove vrste rashoda posljedica je odluke Grada Zadra o konačnom uvođenju jedinstvenog rizničnog poslovanja za sve svoje proračunske korisnike, sukladno kojoj smo bili obvezni uputiti zahtjev poslovnoj banci za zatvaranje transakcijskog računa što je rezultiralo većim bankarskim naknadama koje su nam zaračunate u prosincu 2023. godine.

**Rashodi za nabavu nefinancijske imovine (razred 4)** u 2023. godini iznosili su 35.738,46 eura.

Najveće odstupanje je na **računu 4126 Ostala nematerijalna imovina,** jer je knjižen trošak projektne dokumentacije i troškovnika za postupak otvorenog postupka javne nabave male vrijednosti „Izvođenje radova na adaptaciji vatrogasne postaje Gaženica“ u iznosu 10.000,00 eura.

**Rashodi za nabavku postrojenja i opreme (podskupina 422)** povećani su u odnosu na 2022. godinu. Tijekom godine ulagalo se u uređenje i opremanje kabineta dišnih aparata, pa je nabavljen ispitni uređaj za pregled aparata za disanje, sudoper i manometri, no u ovoj skupini rashoda nabavljen je i utikač za simuliranje punjenja električnih vozila, sprava za zaustavljanje pada i ljestve kukače.

2.3. FINANCIJSKI REZULTAT

U ovoj godini ostvaren je višak poslovanja u iznosu od 96.611,69 eura (X001), te manjak prihoda od nefinancijske imovine u iznosu od 27.398,08 eura (Y002). Višak tekuće godine rezultat je prvenstveno neplaniranog prihoda iz državnog proračuna po Odluci Glavnog vatrogasnog zapovjednika RH o refundaciji financijskih sredstava javnim vatrogasnim postrojbama u 2023. godini, a po kojoj su Javnoj vatrogasnoj postrojbi Zadar refundirana sredstva za u iznosu od 139.295,37 eura, čime je oslobođen veliki dio vlastitih prihoda.

**3. BILJEŠKE UZ OBRAZAC BILANCA**

3.1. IMOVINA

**Stanje ukupne vrijednosti imovine (B001)** na dan 1. siječnja 2023. godine iznosilo je 863.095,39 eura i za 0,24 eura je manje od stanja ukupne vrijednosti imovine na dan 31. prosinca 2023. godine, razlika je nastala uslijed preračunavanja kune u euro kao službene valute u RH iskazan na teret ili u korist vlastitih izvora.

**Ukupna vrijednost imovine (B001)** Javne vatrogasne postrojbe Zadar na dan 31. prosinca 2023. godine iznosi 963.360,66 eura.

**Stanje nefinancijske imovine (B002)** na dan 1. siječnja 2023. godine iznosi 533.378,57 eura i razlikuje se od stanja na 31. prosinca 2022. godine za 0,16 eura radi konverzije kuna u euro i usklađivanje analitike sa sintetikom.

**Sadašnja vrijednost nefinancijske imovine** **(B002)** na dan 31.12.2023. godine iznosi 459.856,56 eura.

U 2023. godini nabavljena su računala, printeri, uredski i ostali namještaj u vrijednosti od 5.563,78 eura; utikač za simuliranje punjenja električnih vozila, ispitni uređaj za pregled i ispitivanje aparata za disanje, manometri, ljestve kukače, sprava za zaustavljanje pada i klima uređaj u vrijednosti 19.152,62 eura, uređaji u vrijednosti od 1.022,06 eura. Vrijednost imovine povećava i ulaganje u nematerijalnu imovinu, odnosno projektnu dokumentaciju i troškovnik potreban za provođenje postupka javne nabave adaptacije vatrogasne postaje u Gaženici u iznosu 10.000,00 eura. Tijekom godine isknjižena su tri vozila: 2 neupotrebljiva vozila koje smo prodali u otpad, dok smo na molbu DVD-a „Pljusak“ Nin, a temeljem procjene ovlaštenog sudskog vještaka, prodali starije vozilo.

Ispravak vrijednosti dugotrajne imovine proveden je primjenom propisanih stopa ispravaka vrijednosti dugotrajne imovine Pravilnika o proračunskom računovodstvu i računskom planu i iznosi 109.053,34 eura. Sitni inventar se jednokratno otpisuje prilikom stavljanja u uporabu.

**Stanje novca na računu kod poslovne banke (1112)** na dan 31.12.2023. godine iznosi 178.222,20 eura.

**Stanje potraživanja za prihode poslovanja** **(166)** na dan 1. siječnja 2023. godine iznosi 61.979,44 eura i razlikuje se od stanja na 31. prosinca 2022. godine za 0,14 eura radi konverzije kuna u euro i usklađivanje analitike sa sintetikom.

**Potraživanja za prihode poslovanja na koncu 2023 godine (166)** iznose 50.724,71 eura te su u odnosu na početno stanje smanjena za 11.254,73 eura. Potraživanja su dijelom smanjena zbog ispravka potraživanja prema dužniku Tankerkomerc d.o.o., a po rješenju o sklapanju predstečajne nagodbe Trgovačkog suda u Zadru broj STPN-55/13.

Na kraju godine učinjen je ispravak vrijednosti potraživanja sukladno zakonskim odredbama iz Pravilnika o proračunskom računovodstvu i računskom planu („Narodne novine“ br. 124/14 , 115/15 , 87/16, 3/18, 126/19 i 108/20) pa je ukupan iznos potraživanja ispravkom od 26.383,14 eura (šifra 169) smanjen na 24.341,57 eura (šifra 16).

Potraživanja za prihode od pruženih usluga prema dospjelosti su sljedeće:

* 17.672,68 eura nedospjelih potraživanja sa dospijećem u siječnju 2023. godine;
* 2.656,91 eura potraživanja prijavljeno u postupku predstečajne nagodbe;
* 30.395,12 eura dospjelih potraživanja.

|  |  |  |  |  |  |
| --- | --- | --- | --- | --- | --- |
| Račun | Opis | Aop | 2021. godina | 2022. godina | 2023. godina |
| 16615 | Potraživanja za prihode od prodaje proizvoda i robe te pruženih usluga | 166 | 73.130,82 | 61.979,44 | 50.724,71 |

**Potraživanja od zaposlenih (123)** iznose 438,35 eura, što je potraživanje prema djelatniku kojem je uplaćen veći iznos troška prijevoza s posla i na posao.

**Ostala potraživanja (129)** iznose 3.677,14 eura odnose se na potraživanje prema HZZO-u za refundaciju isplaćene naknade za bolovanje na teret HZZO-a, te potraživanja od bivšeg zaposlenika.

**Rashodi budućih razdoblja (193)** odnose se na obračunatu plaću, naknadu za prijevoz i trošak prehrane djelatnika JVP Zadar za prosinac 2023. godine u iznosu od 296.824,84 eura, što je 60,8% više od iznosa plaće djelatnika za prosinac 2022. godine.

3.2. OBVEZE I VLASTITI IZVORI

**Stanje ukupne vrijednosti obveza i vlastitih izvora (B003)** na dan 1. siječnja 2023. godine iznosilo je 863.095,39 eura i za 0,24 eura je manje od stanja ukupne vrijednosti imovine na dan 31. prosinca 2022. godine, što je razlika koja je nastala uslijed preračunavanja kune u euro kao službene valute u RH iskazan na teret ili u korist vlastitih izvora.

**Stanje obveza na dan 01. siječnja 2023. godine** **(2)** je nakon preračunavanja iznosa iz kune u eure iznosilo 216.477,45 eura, te se razlikuje od stanja na 31. prosinca 2022. godine koje je iznosilo 216.477,47 eura, radi usklađenja analitičkih i sintetičkih evidencija te greške učinjene u početnom stanju, a ispravljene 31.12.2023. godine. U početnom stanju bio je i krivo unesen račun dobavljača koji je Odlukom o ispravku Vatrogasnog vijeća, preko računa Viška poslovanja ispravljen 28. ožujka 2023. godine.

**Obveze JVP Zadar (2)** na kraju izvještajnog razdoblja iznose 322.556,90 eura od čega je

* obračunata plaća, naknada za trošak prehrane i prijevoz za mjesec prosinac 2023. godine 296.824,84 eura;
* dospjelih obaveza prema dobavljačima je 9.857,18 eura,
* nedospjelih obveza prema dobavljačima je 8.031,50 eura;
* ostale tekuće obveze iznose 7.843,38 eura (PDV u iznosu 3.727,89 eura, obveza povrata u gradski proračun u iznosu 3.092,26 eura te ostale obveze 1.023,23 eura)

**Vlastiti izvori (9111)** na dan 1. siječnja 2023. godine iznosi 533.378,57 eura i razlikuje se od stanja na 31. prosinca 2022. godine za 0,16 eura radi konverzije kuna u euro i usklađivanje analitike sa sintetikom. **Vlastiti izvori (šifra 9111)** na kraju godine iznose 459.856,56 eura.

**Višak prihoda (922)** na dan 1. siječnja 2023. godine iznosi 92.493,52 eura i za 0,01 eur je veći od stanja 31. prosinca 2023. godine.

Prethodnu godinu Javna vatrogasna postrojba Zadar je nakon obveznih korekcija ostvarila višak poslovanja u iznosu od 696.892,39 kuna (92.493,51 eura) koji je iskazan u Bilanci na dan 31. prosinca 2022. godine na računu 92211 Višak prihoda poslovanja i računu 92212 Višak prihoda od nefinancijske imovine. Sa početnim stanjem 1. siječnja 2023. godine učinjena je konverzija zaključnih stanja računa glavne knjige i analitičkih evidencija izraženih u kunama na dan 31.12.2022. godine , a prema fiksnom tečaju konverzije i pravilima za preračunavanje i zaokruživanje sukladno Zakonu o uvođenju eura. Po Uputi Ministarstva financija o knjigovodstvenim evidencijama na prijelazu godine u procesu prelaska na euro kao službene valute Republike Hrvatske (Klasa: 400-02/22-01/26, URBROJ: 513-05-03-23-8 od 23. siječnja 2023. godine), pozitivna razlika u iznosu od 0,01 eura nastala konverzijom kuna u eure knjižena je na račun 92211 Višak prihoda poslovanja. Usklađenjem sa analitikom uvidjelo se da nema razlike od 0,01 eura pa je to ispravljeno sa 31.12.2023. godine.

Višak prihoda na početku razdoblja (AOP 241 i 242) različit je od onoga iskazanog u PR-RAS obrascu jer je 28. ožujka 2023. godine na sjednici Vatrogasnog vijeća JVP Zadar donesena Odluka o raspodjeli rezultata za 2022. godinu.

**Višak prihoda poslovanja (92211)** iskazan u bilanci na dan 31. prosinca 2023. godine iznosi 136.407,42 eura, a **višak prihoda od nefinancijske imovine (92212)** iznosi 25.307,66 eura i razlikuju se od iznosa u PR-RAS-u. Nakon ispravka konverzije provedene su korekcije rezultata propisane čl.82. Pravilnika o proračunskom računovodstvu. Provedena je korekcija rezultata na način da se višak prihoda poslovanja zadužio, a račun manjka prihoda od nefinancijske imovine odobrio za:

* 10.000,00 eura prihoda iz nadležnog proračuna za financiranje rashoda za nabavu nefinancijske imovine (račun 67121) što je ulaganje u Projektnu dokumentaciju za postupak javne nabave za adaptaciju vatrogasne postaje Gaženica.
* 17.705,74 eura prihoda iz državnog proračuna, što je dio iznosa kojeg smo dobili kao refundaciju sredstava po Odluci glavnog vatrogasnog zapovjednika.

**Ukupni raspoloživi višak** (922) koji će se raspodijeliti u 2024. godini iznosi 161.715,08 eura, a sastoji se od 16.967,27 eura neutrošenog viška iz prethodnog razdoblja, 522,60 eura uplaćenih sredstva iz Grada Zadra za neplaćene račune 2022. godine, 8.340,38 eura prihoda od prodaje nefinancijske imovine, 151.692,70 eura vlastitih prihoda, sve umanjeno za 15.807,87 neplaćenih računa koje će Grad Zadar podmiriti u 2024. godini.

**Obračunati prihodi** **(96)** na dan 1. siječnja 2023. godine iznose 20.745,85 eura i razlikuje se od stanja na 31. prosinca 2022. godine – 0,08 eura radi konverzije kuna u euro i usklađivanje analitike sa sintetikom. Obračunati prihodi poslovanja 31. prosinca 2023. godine iznose 19.232,12 eura.

**Izvanbilančni zapisi (991 i 996)** dana 31. prosinca 2023. godine iznose 2.229.277,02 eura.

U izvanbilančnoj evidenciji Javna vatrogasna postrojba Zadar vodi izdane i primljene instrumente osiguranja plaćanja, vrijednost vozila i opreme dobivenu na korištenje, te sudske sporove u tijeku. Izvanbilančni zapisi u tekućoj godini povećani su za nabavnu vrijednost:

* terenskog vozila Ford Ranger ustupljenog na korištenje po Ugovoru sa Agencijom za razvoj Zadarske županije ZADRA NOVA u sklopu Projekta STREAM Strategic Development of Flood Management;
* računalne opreme ustupljene na korištenje po Ugovoru sa Agencijom za razvoj Zadarske županije ZADRA NOVA u sklopu Projekta STREAM Strategic Development of Flood Management: 2 laptopa sa softverom i torbama, televizor sa nosačem;
* vatrogasne opreme dobivene na korištenje po Ugovoru sa Agencijom za razvoj Zadarske županije ZADRA NOVA u sklopu Projekta STREAM Strategic Development of Flood Management: 24 para gumenih ribarskih čizmama do ramena i prepona, 12 kišnih kabanica, 12 potopnih pumpa, 12 pumpa za vodu, 2 hidrauličnih škara, 2 hidrauličnih razupora, 100 C vatrogasnih cijevi, 28 B vatrogasnih cijevi;
* nadogradnje mobilne pumpe dobivene na korištenje od MINGOR-a te bjanko zadužnica izdanih kao instrument osiguranja plaćanja u dodatku ugovora;
* bespilotne letjelice s termalnom kamerom, kompletom baterija potrebnim za let i stanicom za punjenje baterije ustupljene na korištenje od Vatrogasne zajednice Zadarske županije
* kombi vozila Ford Tranzit Custom dobivenog na korištenje od Vatrogasne zajednice Grada Zadra
* primljene bankovne garancije za uredno ispunjenje ugovora u provedenom postupku javne nabave.

Bilješke uz financijske izvještaje prema čl.15. Pravilnika o financijskom izvještavanju u proračunskom računovodstvu (Narodne novine broj 37/22) sadrže obvezne bilješke uz Bilancu: Popis ostalih ugovornih odnosa i slično koji uz ispunjenje određenih uvjeta, mogu postati obveza ili imovina kao što su u našem slučaju izdani i primljeni instrumenti osiguranja plaćanja i popis sudskih sporova u tijeku.

Stanje izdanih instrumenata osiguranja plaćanja Javne vatrogasne postrojbe Zadar na dan 31. 12. 2023. godine:

* jedna bjanko zadužnica izdana u HRK, protuvrijednost u eurima 6.636,14 eura izdana trgovačkom društvu INA d.d.;
* dvije bjanko zadužnice izdane Ministarstvu gospodarstva i održivog razvoja, ukupne vrijednosti 300.000,00 eura.

Stanje primljenih instrumenata osiguranja plaćanja Javne vatrogasne postrojbe Zadar na dan 31. 12. 2023. godine:

* bankovna garancija za uredno ispunjenja Ugovora o izvođenju radova na adaptaciji vatrogasne postaje Gaženica u vrijednosti 16.342,16 eura izvođača radova Constructa terra d.o.o.

Tablica sa popisom sudskih sporova u tijeku nalazi se u Prilogu ovih bilješki.

**4. BILJEŠKE UZ OBRAZAC RAS-funkcijski**

U izvještajnom razdoblju rashodi prema funkcijskoj klasifikaciji iskazani su prema namjeni i uneseni pod šifrom 32 usluge protupožarne zaštite, a iznose 2.966.389,72 eura.

**5. BILJEŠKE UZ OBRAZAC P-VRIO**

U obrascu P-VRIO iskazane su sve one promjene u vrijednosti i obujmu imovine i obveza koje nisu rezultat financijskih aktivnosti, odnosno transakcija. Iz izvještaja je evidentno smanjenje u vrijednosti imovine u ukupnom iznosu od 207,13 eura.

**Smanjenje u vrijednosti proizvedene dugotrajne imovine P003** u iznosu od 207,13 eura odnosi se na sadašnju vrijednost uništene, zastarjele i neupotrebljive imovine koja je rashodovana po obavljenom godišnjem popisu imovine i obveza.

**6. BILJEŠKE UZ OBRAZAC OBVEZE**

U Izvještaju o obvezama iskazuju se ukupne obveze Javne vatrogasne postrojbe Zadar u razdoblju od 01. siječnja do 31. prosinca 2023. godine.

**Stanje obveza na dan 01. siječnja 2023. godine** **(V 001)** bilo je nakon preračunavanja iznosa iz kune u eure 216.477,45 eura, te se razlikuje od stanja na 31. prosinca 2022. godine radi usklađenja analitičkih i sintetičkih evidencija te greške učinjene u početnom stanju, a ispravljene 31.12.2023. godine. U početnom stanju bio je i krivo unesen račun dobavljača koji je Odlukom o ispravku Vatrogasnog vijeća, preko računa Viška poslovanja ispravljen 28. ožujka 2023. godine. Sve dospjele obveze iz početnog stanja podmirene su u izvještajnom razdoblju.

**Stanje obveza na kraju izvještajnog razdoblja(V006)** iznosi 322.556,90 euraod čega dospjele obveze iznose 9.857,18 eura (V007), a nedospjele obveze (V009) iznose 312.699,72 eura.

**Dospjele obveze (D232A)** odnose se na račune dobavljača za materijalne i financijske rashode u iznosu od 9.857,18 eura koji su uneseni u Riznici Grada Zadra, ili su zaprimljeni nakon datuma dospijeća. **Međusobne obveze proračunskih korisnika** odnose se na refundaciju Hrvatskog zavoda za zdravstveno osiguranje za naknadu plaće za vrijeme privremene nesposobnosti za rad djelatnika Javne vatrogasne postrojbe Zadar te više uplaćenu naknadu za prijevoz djelatniku.

**Stanje nedospjelih obveza na kraju izvještajnog razdoblja (V009)** iznosi 312.699,72 eura. Nedospjele obveze sastoje se od obračunate plaće, naknada za prijevoz, te naknade troška za prehranu djelatnika za prosinac 2023. godine ukupnom iznosu od 296.824,84 eura, obveza prema dobavljačima za materijalne rashode i nabavljenu opremu u iznosu 8.031,50 eura koji dospijevaju na naplatu u 2024. godini, obveza za uplatu poreza na dodanu vrijednost za razdoblje od 01. prosinca do 31. prosinca 2023. godine u iznosu od 3.727,89 eura, međusobnih obveza proračunskih korisnika u iznosu od 3.092,26 eura, te ostalih obveza u iznosu od 1.023,23 eura.

**ZAPOVJEDNIK**

Boris Jović

**Dodatak 1 uz Bilješke BIL**

**Tablica: Popis sudskih sporova u tijeku – Javna vatrogasna postrojba Zadar tuženik**

|  |  |  |  |  |  |  |
| --- | --- | --- | --- | --- | --- | --- |
| **RB** | **TUŽITELJ** | **SAŽETI OPIS PRIRODE SPORA** | **IZNOS GLAVNICE** | **PROCJENA FINANCIJSKOG UČINKA** | **PROCIJENJENO VRIJEME ODLJEVA SREDSTAVA** | **POČETAK SUDSKOG SPORA** |
| 1 | Fizička osoba, Pr-45/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 2 | Fizička osoba, Pr-46/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 3 | Fizička osoba, Pr-47/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 4 | Fizička osoba, Pr-48/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 5 | Fizička osoba, Pr-49/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 6 | Fizička osoba, Pr-50/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 7 | Fizička osoba, Pr-51/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 8 | Fizička osoba, Pr-52/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 9 | Fizička osoba, Pr-53/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 10 | Fizička osoba, Pr-54/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 11 | Fizička osoba, Pr-55/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 12 | Fizička osoba, Pr-56/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 13 | Fizička osoba, Pr-57/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 14 | Fizička osoba, Pr-58/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 15 | Fizička osoba, Pr-59/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 16 | Fizička osoba, Pr-60/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 17 | Fizička osoba, Pr-61/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 18 | Fizička osoba, Pr-62/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 19 | Fizička osoba, Pr-63/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 20 | Fizička osoba, Pr-65/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 03/2023 |
| 21 | Fizička osoba, Pr-70/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 04/2023 |
| 22 | Fizička osoba, Pr-90/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 08/2023 |
| 23 | Fizička osoba, Pr-91/2023 | Razlika plaće | 1.327,36 | 1.327,76 eura uvećano za kamate i sudske troškove | Tuženik je odgovorio na tužbu i u cijelosti osporava osnov i visinu tužbenog zahtjeva | 08/2023 |
| 24 | RH Državni inspektorat, Pp- 1623/2023 | Evidencija rada | 8.090,00 | 8.090,00 eura uvećano za kamate i sudske troškove | Tuženik je podnio prigovor na izdani prekršajni nalog | 02/2023 |